Ο **Ομάρ Αμπντιρασίντ Αλί Σαρμάρκε** (Omar Abdirashid Ali Sharmarke) είναι πολιτικός από τη Σομαλία, σημερινός πρωθυπουργός της Σομαλίας από τις 24 Δεκεμβρίου 2014. Διετέλεσε ξανά πρωθυπουργός από τις 14 Φεβρουαρίου 2009 ως τις 21 Σεπτεμβρίου 2010. Ανήκει στην εθνοτική ομάδα Νταρόντ. Νωρίτερα εργάστηκε για τα Ηνωμένα Έθνη. Διορίστηκε πρωθυπουργός της χώρας του ξανά το 2009, με την εντολή να σχηματίσει κυβέρνηση εθνικής ενότητας. Η δεύτερη πρωθυπουργική του θητεία τερματίστηκε την 1η Μαρτίου 2017 και αντικαταστάθηκε από τον Χασάν Αλί Χαΐρε.

Προφίλ
------

Γεννήθηκε το 1960. Είναι γιος του πρώτου πρωθυπουργού της Σομαλίας και προέδρου , Αμπντιρασίντ Αλί Σερμάρκε, ο οποίος ανατράπηκε με στρατιωτικό πραξικόπημα και δολοφονήθηκε, το 1969. Ο Σερμάρκε μεγάλωσε και μορφώθηκε στις ΗΠΑ και στον Καναδά , ενώ έχει καναδική υπηκοότητα.

Πρωθυπουργός
------------

Διορίστηκε πρωθυπουργός της Σομαλίας από τον πρόεδρο Σαρίφ Αχμέτ στις 13 Φεβρουαρίου του 2009, όπως γνωστοποιήθηκε από το Τζιμπουτί. Ο διορισμός ενός προσώπου της διασποράς (που δεν έχει σχέση με καμία φυλή από αυτές που πολεμούν για τον έλεγχο της Σομαλίας) έτυχε ευρείας υποστήριξης, καθώς θεωρήθηκε από πολλούς ότι θα μπορούσε ο ίδιος να γεφυρώσει τις διαφορές ανάμεσα στις διαφορετικές φυλές στη Σομαλία.Η επικύρωση της απόφασης από το κοινοβούλιο θεωρείται τυπική διαδικασία, εξαιτίας αυτής της υποστήριξης που απολαμβάνει ο νέος πρωθυπουργός.Ο επίσημος διορισμός του έγινε στις 14 Φεβρουαρίου.

Έπειτα από τριβές με τον πρόεδρο της Βουλής ο Σαρμάρκε υπέκυψε σε πιέσεις και υπέβαλε την παραίτησή του από την πρωθυπουργία στις 21 Σεπτεμβρίου 2010 Προσωρινός πρωθυπουργός ανέλαβε ο Αμπντιγουαχίντ Ελμί Γκοντζέχ.

### Δεύτερη πρωθυπουργική θητεία

Στις 17 Δεκεμβρίου 2014 ο Σαρμάρκε επαναδιορίστηκε στην πρωθυπουργία από τον πρόεδρο Χασάν Σεΐχ Μοχάμουντ. Αντικατέστησε τον μπντιγουελί Σεΐχ Αχμέντ, ο οποίος απομακρύνθηκε με απόφαση του Ομοσπονδιακού Κοινοβουλίου

Στις 24 Δεκεμβρίου εγκρίθηκε από το κοινοβούλιο ο διορισμός του Σαρμάρκε στην πρωθυπουργία. Επί συνόλου 224 παρόντων βουλευτών, οι 218 υπερψήφισαν το διορισμό του Σαρμάρκε και 6 έφυγαν από την αίθουσα. Στις 25 Δεκεμβρίου ο Σαρμάρκε επίσημα ανέλαβε καθήκοντα σε τελετή στη Βίλα Σομάλια.

Παραπομπές
----------

1. ↑  Gulf News Αρχειοθετήθηκε 2009-02-16 στο Wayback Machine. Son of slain ex-president to be new PM, 13 Φεβρουαρίου 2009.
2. ↑  News, ABC. «Somalia's new president appoints prime minister» (στα αγγλικά). *ABC News*. Αρχειοθετήθηκε από το πρωτότυπο στις 2017-02-23.. Ανακτήθηκε στις 2017-02-23.
3. ↑  All Africa.com Αρχειοθετήθηκε 2009-02-16 στο Wayback Machine. , Somalia: President Names New Prime Minister, 13 Φεβρουαρίου 2009.
4. ↑  Voice of America, Sharmarke Chosen as PM in Somalia's National Unity Government, 13 Φεβρουαρίου 2009.
5. ↑  «Search - Global Edition - The New York Times». Αρχειοθετήθηκε από το πρωτότυπο στις 16 Φεβρουαρίου 2009. Ανακτήθηκε στις 16 Φεβρουαρίου 2009.
6. ↑  Η Σημερινή, Σομαλία: Εντολή σχηματισμού κυβέρνησης, 13 Φεβρουαρίου 2009.
7. ↑  Το Βήμα, Σομαλία
Παραιτήθηκε ο Πρωθυπουργός, 21-9-2010.
8. ↑  «Breaking News: President Hassan appoints Somalia's ambassador to US as the third premier». Goobjoog. 17-12-2014. Αρχειοθετήθηκε από το πρωτότυπο στις 2016-03-30.. Ανακτήθηκε στις 17-12-2014.
9. ↑  «Breaking News: Federal parliament approves the newly appointed Somali premier». *Goobjoog*. 24-12-2014.. Ανακτήθηκε στις 24-12-2014.
10. ↑  «PM Sharma’arke officially takes office». *Goobjoog*. 25-12-2014.. Ανακτήθηκε στις 25-12-2014.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Omar Abdirashid Ali Sharmarke  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |